Source: https://www.riigiteataja.ee/akt/429122018021
Timestamp: 2019-09-17 19:41:51+00:00
Document Index: 3371312

Matched Legal Cases: ['§ 5', '§ 8', '§ 9', '§ 10', '§ 5', '§ 8', '§ 5', '§ 5', '§ 7', '§ 9', '§ 9', '§ 10']

Viimsi vallavalitsuse palgajuhend – Riigi Teataja
Viimsi vallavalitsuse palgajuhend
Viimsi vallavalitsuse palgajuhend - sisukord
§ 5 Põhipalk ja palgagrupid
§ 8 Palga ja töötasu määramise ja maksmise põhimõtted
§ 9 Puhkusetasu maksmine
§ 10 Tasustamine välisvahenditest rahastatavate projektide korral
RT IV, 29.12.2018, 21
Vastu võetud 18.12.2018 nr 23
(1) Viimsi vallavalitsuse palgajuhendiga (edaspidi palgajuhend) määratakse kindlaks Viimsi vallavalitsuse teenistujate töö tasustamise korraldus, tingimused ja tasu maksmise põhimõtted.
1) teenistuja – Viimsi valla ametiasutuste teenistuskohtade koosseisus ettenähtud teenistuskohale nimetatud ametnik või töökohale võetud töötaja;
2) ametnik – isik, kes on Viimsi vallaga avalik-õiguslikus teenistus- ja usaldussuhtes ning on nimetatud ametikohale, millel teostatakse avaliku võimu;
3) töötaja – isik, kes on võetud töökohale, millel ei teostata avaliku võimu, vaid tehakse avaliku võimu teostamist toetavat tööd;
4) palk – ametniku põhipalk koos muutuvpalga ja lisatasudega;
5) töötasu – tasu, mis koosneb põhipalgast, muutuvpalgast, eritingimustes töötamise eest makstavatest lisatasudest (lisatasu öötöö, riiklikel pühadel töötamise ja ületunni ning valveaja eest), mida asutus maksab töötajale tehtud töö eest vastavalt töölepingule, õigusaktidele ja tööandja poolt kehtestatud korrale;
6) põhipalk – teenistujale määratud kuupalgamäär, mille aluseks on vastava teenistuskoha grupile vastav palgamäär.
(1) Teenistujate palkade määramisel, töötasude kokku leppimisel ning välja maksmisel lähtutakse avaliku teenistuse seadusest, töölepingu seadusest ning palgajuhendist.
Ametniku palk ja töötaja töötasu komponendid on:
2) muutuvpalk;
3) eritingimustes töötamise eest makstavad lisatasud.
§ 5. Põhipalk ja palgagrupid
(1) Põhipalk on ametniku palga ja töötaja töötasu fikseeritud osa, mis on määratud teenistuskoha teenistusülesannete, vastutuse ning teenistujate teenistusalaste teadmiste, oskuste, kogemuste ja hariduse põhjal.
(2) Teenistuskohad on jaotatud järgmistesse palgagruppidesse:
1) I palgagrupp – abiteenistujad (tehnilise ja toetava töö tegijad);
2) II palgagrupp – spetsialistid (assisteeriva töö tegijad, teenistuskohal töötamiseks ei ole vajalik erialane haridus);
3) III palgagrupp – vanemspetsialistid, järelevalveinspektorid (täidavad keerukamaid ülesandeid, osalevad protseduuride väljatöötamisel, teenistusülesannete täitmiseks on vajalikud erialased teadmised ja eelnev valdkondlik töökogemus);
4) IV palgagrupp – peaspetsialistid, sisekontrolör (valdkonna tippasjatundjad, kes lahendavad keerukamaid ülesandeid, omavad eelnevat valdkondlikku töökogemust ja teenistuskohale sobivat haridust);
5) V palgagrupp – osakondade juhatajad ja vallasekretär.
(3) Igale palgagrupile vastab põhipalga vahemik, mille alusel määrab põhipalga vallavanem oma käskkirjaga või lepib töötasus kokku töölepingus. Teenistuskohtade liigitamise vastavatesse palgagruppidesse kinnitab vallavalitsus oma korraldusega. Vallavolikogu kantselei palgagrupi ja põhipalga määrab vallavolikogu esimees oma käskkirjaga.
(4) Põhipalga vahemikud on järgmised:
1) I palgagrupp 600–1300 eurot;
2) II palgagrupp 950–1800 eurot;
3) III palgagrupp 1450–2800 eurot;
4) IV palgagrupp 1900–2800 eurot;
5) V palgagrupp 2800–3200 eurot.
(1) Muutuvpalk on ametniku palga ja töötaja töötasu ebaregulaarne osa, mida võib maksta tulemuspalgana, lisatasuna täiendavate teenistusülesannete eest või preemiana.
(2) Muutuvpalka võib kalendriaasta jooksul teenistujale maksta kuni 20 % teenistuja aastasest põhipalgast.
(3) Tulemuspalka võib maksta teenistuja töötulemuste perioodilise hindamise tulemusel, tingimusel, et eelmiseks perioodiks püstitatud eesmärgid on saavutatud.
(4) Tulemuspalga maksmisel ja selle suuruse määramisel arvestatakse vahetute juhtide ettepanekuid ning iga teenistuja individuaalset panust eesmärkide saavutamisel (töö intensiivsus, töö tähtaegadest kinnipidamine, töö efektiivsus, operatiivne tegutsemine ootamatutes situatsioonides jms).
(5) Lisatasu täiendavate teenistusülesannete eest makstakse sõltuvalt lisaülesannete mahust ja iseloomust. Täiendavateks teenistusülesanneteks loetakse ametijuhendis või õigusaktides fikseerimata ülesandeid, mis oluliselt suurendavad teenistuja töömahtu.
(6) Lisatasu täiendavate teenistusülesannete eest makstakse ühekordse või tähtaegse lisatasuna, mille maksmise aluseks olevas käskkirjas näidatakse täiendavate teenistusülesannete sisu, lisatasu maksmise periood ja lisatasu suurus.
(7) Teenistujale võib erakordsete teenistusalaste saavutuste eest maksta preemiat.
(8) Ametiasutuse või struktuuriüksuse heade tulemuste korral makstakse preemiat kõikidele teenistujatele võrdsetel alustel.
(9) Katseajal ja distsiplinaarkaristuse kehtivuse ajal tulemuspalka ja preemiat ei maksta.
3) lisatasu riigipühal töötamise eest;
4) lisatasu valveaja eest.
(2) Eritingimustes töötamise eest makstakse lisatasu ametnikele vastavalt avaliku teenistuse seaduse alusel ja töötajatele vastavalt töölepingu seaduse alusel, kui eritingimustes tehtud tööd ei ole teenistujale võimalik hüvitada täiendava vaba aja andmisega.
(3) Eritingimustes töötamise eest listasu maksmisel ei kehti muutuvpalga ülempiir.
§ 8. Palga ja töötasu määramise ja maksmise põhimõtted
(1) Ametniku põhipalk määratakse vallavanema käskkirjaga, arvestades käesoleva palgajuhendi § 5 toodud sätetega.
(2) Töötaja töötasu lepitakse kokku töötaja ja vallavanema või vallavanema poolt volitatud isiku poolt sõlmitavas töölepingus, arvestades käesoleva palgajuhendi § 5 toodud sätetega.
(3) Ettepaneku ametniku põhipalga või töötaja töötasu suuruse määramiseks teeb vastava struktuuriüksuse juht valdkonna abivallavanemale või vallasekretärile. Vallasekretäri põhipalga määramise ettepaneku teeb vallavanem.
(4) Teenistujatele määratud muutuvpalk ja eritingimustes töötamise eest makstav lisatasu makstakse vallavanema käskkirja alusel arvestades palgajuhendis § 7 lõike 1 punktis 2 toodud erisusega.
(5) Teenistujatele makstakse põhipalka üks kord kuus töötatud kuule järgneva kuu 5. kuupäeval (palgapäev). Ametniku palk ja töötaja töötasu kantakse teenistuja määratud pangakontole või kirjaliku avalduse alusel makstakse välja sularahas.
(6) Kui palgapäev langeb riigi- või rahvuspühale või puhkepäevale, makstakse palk ja töötasu välja sellele eelneval tööpäeval.
(7) Katseajal määratakse ametnikule või lepitakse töötajaga kokku kuni 30% tema teenistuskohale määratud põhipalgast madalam põhipalk.
§ 9. Puhkusetasu maksmine
(1) Puhkusetasu arvestamise aluseks on Vabariigi Valitsuse poolt kehtestatud vastavad tingimused ja kord.
(2) Puhkusetasu kantakse teenistuja pangakontole või makstakse § 9 lõikes 5 toodud kirjaliku avalduse alusel välja sularahas hiljemalt eelviimasel tööpäeval enne puhkuse algust. Teenistuja kirjaliku avalduse alusel võib puhkusetasu välja maksta puhkusele asumise kuule järgneval palgapäeval.
(3) Juhul, kui teenistuja puhkus poolte kokkuleppel katkestatakse või katkeb teenistuja puhkus teenistuja haiguse tõttu ning teenistujale on puhkusetasu makstud, arvestatakse puhkusetasu ümber ja enammakstud summa peetakse kinni järgneva kuu või järgnevate kuude palgast või töötasust.
§ 10. Tasustamine välisvahenditest rahastatavate projektide korral
Projekti korral, juhul kui tööde tasustamine toimub välisvahenditest, siis ei ole kohustust projekti eest vastutavat isikut ja meeskonnaliikmeid näha ette vallavalitsuse struktuuris. Nimetatud isikutega sõlmitakse töölepingud.
(1) Tunnistada kehtetuks Viimsi Vallavolikogu 19. veebruari 2013. a määrus nr 4 „Viimsi valla ametiasutuste palgajuhend“.